Erdo‘g‘anning ta’kidlashicha, yangi konstitutsiya ustidagi ishlar shaffof olib borilishi, yakuniy matn esa xalq e’tiboriga havola qilinishi lozim. Foto: Reuters Turkiya prezidenti Rajab Toyyib Erdo‘g‘an mamlakatda yangi konstitutsiya qabul qilinishi mumkinligini aytdi. Bu haqda Onado‘lu agentligi xabar bermoqda. "Ehtimol, Turkiyada yangi konstitutsiyani qabul qilishni yana muhokama qilish vaqti kelgandir", -dedi u respublika vazirlar mahkamasi yig‘ilishi yakunlari bo‘yicha. "Agarda Xalq alyansi bo‘yicha hamkorimiz bilan murosaga kelsak, yaqin davrda yangi konstitutsiya bo‘yicha choralar qabul qilishimiz mumkin", -deya qo‘shimcha qildi Turkiya rahbari. Erdo‘g‘anning ta’kidlashicha, yangi konstitutsiya ustidagi ishlar shaffof olib borilishi, yakuniy matn esa xalq e’tiboriga havola qilinishi lozim.